Circa 25% del texto supervive, a saper 35 del 142 libros original (un «libro» equivale approximativemente un «capitulo» moderne). Le libros supervivente son le 1-10, con le prefatio, le 21-45 (ma il ha lacunas importante in le libros 41 e 43-45). On ha discoperte anque un fragmento considerabile del libro 91. On agruppa series de dece libros in «decadas». Le obra es scripte in prosa latin. Le prime e tertie decadas de libros ha le reputation de esser de excellente stilo latin, de sorta que illos figura quasi sempre in le curriculos de latino del Etate de Auro. Post le tertie decada de libros, le qualitate del prosa de Ab Urbe condita degenera, deveniente prolixe e pauc dramatic.